Klokken 06:11 tirsdag morgen blev der anmeldt brand i rækkehus på Rebildparken i Aalborg. Under slukningen af branden blev der fundet en endnu ikke identificeret, død person. Politiet er i gang med at underrette pårørende til husets beboer. - Det vides endnu ikke hvorledes branden er opstået, men den er formentlig startet i soveværelset og hele rækkehuset brændte ned, siger vagtchef ved Nordjyllands Politi, Heine Hansen Branden var kraftig og der var en overgang fare for, at den bredte sig til nabohusene. Politiet er i gang med at undersøge brandstedet.

Referat:
Tirsdag morgen opstod der brand i rækkehus i Aalborg-bydelen Nørre Tranders. En person er fundet død.